ET

KOMISJONI MÄÄRUS (EÜ) nr 1153/2009,

24. november 2009,

millega muudetakse määrust (EÜ) nr 1384/2007, milles sätestatakse nõukogu määruse (EÜ) nr 2398/96 rakendussätted Iisraelist pärit kodulinnulihasektori toodete ühendusse importimise teatavate tariifikvootide avamise ja nende haldamise puhul

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 144 lõiget 1 koostoimes artikliga 4,

võttes arvesse nõukogu 12. detsembri 1996. aasta määrust (EÜ) nr 2398/96, millega avatakse ühenduse ja Iisraeli vahelises assotsiatsioonilepingus ja vahelepingus sätestatud Iisraelist pärit kalkuniliha tariifikvoot, (2) eriti selle artiklit 2,

võttes arvesse nõukogu 20. oktoobri 2009. aasta otsust 2009/855/EÜ Euroopa Ühenduse ja Iisraeli Riigi vahelise kirjavahetuse vormis lepingu (milles käsitletakse põllumajandustoodete, töödeldud põllumajandustoodete, kala ja kalandustoodetega seotud vastastikuseid liberaliseerimismeetmeid, millega asendatakse protokollid nr 1 ja nr 2 ning protokolli nr 1 lisa ja protokolli nr 2 lisa ning millega muudetakse Euroopa – Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel) allakirjutamise ja sõlmimise kohta, (3) eriti selle artikli 2 lõiget 1,

ning arvestades järgmist:

Komisjoni määruse (EÜ) nr 1384/2007 (4) I lisas osutatud tariifikvoodi IL 1 suhtes, mille järjekorranumber on 09.4092 ning mis kuulub CN-koodide 0207 25, 0207 27 10, 0207 27 30, 0207 27 40, 0207 27 50, 0207 27 60 ja 0207 27 70 alla (kalkuniliha), kohaldatakse 1 568 tonni suuruse aastakoguse puhul 100 % tollimaksumäära vähendamist.

Määruse (EÜ) nr 1384/2007 I lisas osutatud tariifikvoodi IL 2 suhtes, mille järjekorranumber on 09.4091 ning mis kuulub CN-koodide 0207 32, 0207 33, 0207 35 ja 0207 36 alla (pardiliha), kohaldatakse 560 tonni suuruse aastakoguse puhul 100 % tollimaksumäära vähendamist.

Nõukogu otsusega 2009/855/EÜ heaks kiidetud Euroopa Ühenduse ja Iisraeli Riigi vahelisest kirjavahetuse vormis lepingust (edaspidi „leping”) tulenevalt on vaja praegu tariifikvootidega IL 1 ja IL 2 kehtestatud koguseid ja CN-koode kohandada. Kõnealune leping jõustub 1. jaanuaril 2010.

Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1384/2007 I lisa asendatakse käesoleva määruse lisas oleva tekstiga.

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Seda kohaldatakse alates kvoodiaastast 2010.

Käesolev määrus on tervikuna siduv ja vahetult kohaldatav kõikides liikmesriikides.

(1) ELT L 299, 16.11.2007, lk 1.

(2) EÜT L 327, 18.12.1996, lk 7.

(3) Vt käesoleva Euroopa Liidu Teataja lk 81.

(4) ELT L 309, 27.11.2007, lk 40.

LISA

„I LISA Rühma number Jrk-number CN-kood Kauba kirjeldus (1) Enamsoodustusrežiimi tollimaksu vähendamise määr (%) Aastakogus (tonnides) IL 1 09.4092 0207 27 10 Kalkuni jaotustükid, kondita, külmutatud 100 4 000 0207 27 30 0207 27 40 0207 27 50 0207 27 60 0207 27 70 Kalkuni jaotustükid, kondiga, külmutatud IL 2 09.4091 ex 0207 33 Pardi- ja haneliha, tükeldamata, külmutatud 100 560 ex 0207 35 Pardi ja hane muu liha ja söödav rups, värske või jahutatud ex 0207 36 Pardi ja hane muu liha ja söödav rups, külmutatud

(1) Koondnomenklatuuri tõlgendamise eeskirjadest olenemata on toote kirjelduse sõnastus vaid soovituslik ning soodustuskava on käesoleva lisa kontekstis kindlaks määratud CN-koodide raames. Kui CN-koodi ees on märge „ex”, määratakse sooduskava kohaldatavus kindlaks nii CN-koodi kui ka vastava kirjelduse alusel.”